Jos olet valinnut seinään kiinnitettävän kiukaan, sitä varten pitää olla tukirakenne paneelin takana. Kiinnitysruuvit eivät pidä pelkässä paneelissa ja kiuas voi pudota lattialle. Käytännössä tukirakenteeksi riittävät esim. tukevat laudat kiukaan kiinnitysruuvien kohdilla. Katso kiinnitysruuvien sijainnit kiukaan asennusohjeesta.
Tutustu valaistuksen, kiukaan ja mahdollisen ohjauskeskuksen vaatimiin johdotuksiin ja päätä, haluatko viedä kaapelit paneelin alta vai päältä.
Kiukaan lämpö- ja/tai kosteusantureiden johdot
Kiukaan sähköjohdotukset
Saunan valaisimien johdotukset
Muut mahdolliset johdotukset (erikoisvalaisimet yms.)
Huomioi lauteiden vaatimat vahvistukset seinissä. Laudetukien kohdilla paneelin takana tulee olla tukirakenteet, joihin laudetuet kiinnittyvät jämäkästi.